"Asi on surnud seisus," tunnistab Kraftide mõjuka suguvõsa vanim liige, 81aastane Ülo Kraft.    Kaks aastat tagasi valminud plaat  punaterrori 11 ohvri nimega on praeguseni üles panemata ja paistab, et nii jääbki.    "Kui mina kaon, ei meenuta seda tragöödiat enam keegi," on vana mees lootuse kaotanud, viidates võikale veretööle, mille tunnistajaks ta 70 aastat tagasi 11aastase poisina sattus.     Kaon mina, viivad ka kivi    "Siis on juba ükskõik, on seda kivi või ei ole," ohkab Eesti Panga ekspresidendi Vahur Krafti isa Ülo Kraft. "Mõni hull veab kivi sealt võib-olla isegi minema."    Mälestustahvli kivile ülespanemise keeldu põhjendas kaks aastat tagasi Kasepää vallavanem Jüri Vooder järgmiselt: "Rahvuslikku vihavaenu õhutada ei ole küll päris õige tegu."    Vallavanema toonase arvamuse järgi üritasid vennad  Kraftid punaterrori ohvritele mälestustahvlit pannes külvata venelastega asustatud Peipsi-äärses vallas rahvustevahelist vaenu.